paragraph_text: Utvrda je povučena iz operativnog sustava 1943. godine. No Škodina opservacijska kupola na gornjoj platformi potvrđuje da je tijekom Prvog svjetskog rata još uvijek služila kao vojno uporište. Utvrda se koristila kao spremište i vojarna svoje baterije igrađene 1860. godine, a 1918. godine je kratkotrajno koristi vojska Kraljevine Italije kao vojni smještaj postrojbi, a zatim od 1918. godine do 1943. godine se koristi kao vojno skladište prehrane. Ponovno se koristi kao kasarna od 1943. godine do 1945. godine, i onda zjapi prazna sve do 1967. godine kada se počinje koristiti kao: cisterna, toplana, kotlovnica i skladište raznoga materijala obližnjega turističkoga naselja, pa je i tu utvrda slabije oštećena. 1989. godine fort je preuzela grupa autora pod imenom Supercraft koja ga je učinila jednim od dva najpoznatijih mjesta zbivanja rave partyja na istočnoj jadranskoj obali. Mnogi su se suprotstavljali takvom razvoju, posebice oni s drukčijim vizijama. Arhitekt Branko Bratković, primjerice, predložio je transformaciju čitavog unutarnjeg prstena utvrda u niz kulturnih stjecišta, no poslijeratna Hrvatska i njeno napregnuto gospodarstvo pokazalo je mali interes za takve plemenite ciljeve. Drugi su pak predlagali pretvorbu utvrde u umjetničku radionicu.